id sv de id es es en es ru ms eo tr ceb it en ms it id id eo en eo en en id pl id pl en en en it fi en en en ru en id ja sv id ceb ms eo en en eo ceb ms id sv ja id ceb ms eo en en eo ceb ms en id id en en nl ms ms ms en id id ms id jv ms id ms ms ro id id ms id id ms ms id ms ms id ms id en ms ms eo it en nl en ceb en fr en sv et ms id fr id en ms en en en id ms id ca ca es es en es ru en en en en de sv
Enak Dan Sesuai Untuk Minum Petang, Kuih Keria Gula Melaka! | ZAYAN
Tak perlu ke Melaka, buat je kat rumah! Memang sedap!
Kalau dengar je nama Kuih Keria Gula Melaka, ramai mesti akan terfikir kuih keria di negeri Melaka. Ada yang sanggup beratur panjang semata-mata nak beli kuih keria yang dikatakan sangatlah istimewa, sedap dan enak! Tapi kepada sesiapa yang teringin sangat kuih keria ni tapi tak jumpa di kawasan anda, apa kata buat sendiri di rumah.
Resepi ni bukan calang-calang tau, resepi Kuih Keria Gula Melaka Che Nom memang gerenti sedap!
Untuk ubi keledek pula, lebih sesuai digunakan keledek putih/kuning berbanding keledek oren kerana keledek putih lebih sedap dan tidak lembik apabila direbus. Doh keledek akan lebih senang dibentuk dan tak perlu tambah tepung yang banyak. Penggunaan baking power pula adalah supaya kuih menjadi montok dan gebu. Keistimewaan kuih ini sudah pastinya terletak pada salutan gula yang terdiri dari 3 jenis gula iaitu:
Bahan-bahan untuk doh keria:
800 gram ubi keledek putih (dalam 2 ketul besar)
1 1/4 cawan tepung gandum
2 sudu kecil baking powder
1 sudu kecil garam
Bahan-bahan untuk salutan gula/sira:
1 ketul gula melaka
1 sudu besar gula batu
1 sudu besar gula putih
Cara-cara untuk kuih keria:
Rebus ubi hingga empuk dan toskan airnya. Apabila ubi sudah sejuk, tumbuk halus dengan menggunakan lesung batu dan tarik keluar urat-urat kasar dari ubi keledek. Boleh juga gunakan 'potato masher' untuk hancurkan keledek.
Tambah tepung sedikit demi sedikit hingga doh kurang melekat.
Leperkan bebola doh dan buat lubang di tengah.
Ulang proses sehingga habis dan goreng di dalam minyak panas sehingga keperangan.
Kacau atau gaul kuih keria yang digoreng tadi dalam gula pekat yang sedang mendidih sehingga sekata.
Cara-cara untuk salutan gula/sira:
Tumbuk halus gula dan masak di dalam kuali sehingga mendidih dan pekat.
Sedia untuk digaul kuih keria
Tidak mengapa jika doh melekat sedikit. Sapukan sedikit tepung di tangan sebelum menggentel doh dan bentukkan menjadi bulat.
Kalau goreng keria, jangan kerap sangat terbalikkan kuih semasa menggoreng kerana nanti kuih jadi serap minyak.
Sumber: Resepi Che Nom
*Kami mempunyai hak untuk memadamkan komen yang menyentuh sensitiviti/tidak bersesuaian.
{{related.DocumentPublishFrom | date:"dd MMMM yyyy h:mma"}}
Hak Cipta Terpelihara © 2017 Astro Radio Sdn Bhd (403472-D)
Zayan, All Asia Broadcast Centre, Technology Park Malaysia, Lebuhraya Puchong-Sg. Besi, Bukit Jalil, 57000 Kuala Lumpur.
Tel: 03-9549 5555, Fax: 03-9543 5675 E-mail: hellozayan@astro.com.my Aduan :